gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es es gl gl gl gl gl gl gl ja en sv fr de de gl gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Voando cara a terra, jazz... vizosa achega de verán no MARCO
Domingo, 02 de outubro de 2022
Programación para os próximos meses
Ademais das exposicións temporais, poderase asistir no museo vigués a concertos, proxeccións audiovisuais e actividades para diferentes grupos de idade.
Tags: MARCO programación verán Vigo
Taller E.P.S. Huayco: 'Sarita Colonia', de Marianne Ryzek (1980)
O 21 de maio arranca a nova programación do MARCO de Vigo, que se prolongará até o mes de agosto. Haberá un pouco de todo: exposicións temporais, concertos e festivais, audiovisual, actividades didácticas ou a festa do Día Internacional do Museo.
Durante este período de catro meses estará aberta a mostra Voando cara á terra / Flying down to Earth, proxecto gañador da convocatoria máis recente do Premio para novos comisarios, organizado polo MARCO e o FRAC de Lorraine de Metz. A proposta, do comisario colombiano Inti Guerrero, residente en Amsterdam, reúne traballos de artistas que tratan procesos e formas de relixiosidade en relación coa política, a memoria colectiva e a cultura popular dos seus contextos. Unha vez peche en Vigo, a exposición trasladadarse a Lorraine.
Dende comezos de xuño, na planta baixa poderase ver a 89 Km Colección CGAC, con obras da colección da sala compostelá. A selección, con máis dun milleiro de obras, chegan por primeira vez a Vigo da man da comisaria Virginia Torrente. No espazo anexo, até o 20 de xuño está aberta, dentro do ciclo Puntos de Encontro, a obra do artista mexicano José Dávila. Unha vez clausurada, comezará o proceso de transformación do espazo para acoller o proxecto experimental Hotel, de Michael Lin e RVR Arquitectos, que pretende transformar o lugar nun cuarto de hotel con distintos usos. AbirÅ•a no outono.
Pero o MARCO tamén acollerá concertos. Do 28 ao 30 de xuño será a sede do sexto Festival de Jazz de Vigo, dentro do ciclo Imaxina Sons. As actuacións musicais estarán acompañadas de mesas redondas previas. O 9 e o 10 de xullo terá lugar no museo o festival Via Stellae 2010, que recala por segundo ano consecutivo na cidade de Vigo. Estará integrado polo ciclo Música e arte, con tardes de música e visitas guiadas en espazos singulares.
A oferta audiovisual consistirá no ciclo Centroamérica e o Caribe, complementario á XXXI Bienal de Pontevedra, que terá lugar do 13 ao 30 de xullo. Así mesmo, até o remate do curso escolar seguirán as visitas e obradoiros para grupos de diferentes etapas do sistema educativo, coa proposta Catro paredes e un banco, arredor da mostra de Candida Höfer. Tamén estará destinada a familias.
Do 6 ao 30 de xullo transformarase a oferta para cativos de a partir de tres anos, con diversos obradoiros de verán que terán lugar no Laboratorio das Artes polas mañás. Por último, o día Internacional do Museo, co lema 'Museos para a harmonía social' , celebrarase o 15 e o 16 de maio con obradoiros e audicións musicais en colaboración coa Fundación IgualArte e mais visitas guiadas ás exposicións temporais, con entrada libre e gratuíta.
Esta é só unha parte de todo o que se poderá visitar durante os vindeiros meses no MARCO. Na súa páxina web poderase seguir de preto a actualidade da programación.
CGAC, Marco e Seoane inauguran novas exposicións
Continúa a música para plantas no Marco
O Marco acolle o V Festival Alternativo de Teatro e Danza
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto